text: Stort oprydningsarbejde efter brand
  11 februar 2010 kl. 16.45
  4.000 kvadratmeter lagt i ruiner efter gårsdagens brand hos Scandi Sleep i Horsens.
  Branden lagde 4.000 kvadratmeter lager i ruiner, så det var de store entreprenør-maskiner, der var i gang i dag. 
  Der er stadig nedstyrtningsfare i store dele af fabrikken, så det er ikke alle steder, de 70 medarbejdere kan færdes. Det har ingeniører og brandmyndighederne i dag slået fast. 
  Alligevel er noget af produktionen allerede i gang, erfarer TV SYD.
  Ledelsen ville i dag ikke fortælle noget om, hvilke konsekvenser branden får for medarbejderne, men blot at nogle medarbejdere foreløbigt er sendt hjem.
  